เรื่องร้องเรียน (แสงสว่าง,คลอง) วันที่ 2022-06-29 02:14:15 — แขวงวัดท่าพระ เขตบางกอกใหญ่ กรุงเทพมหานคร
สวัสดีค่ะ
  ขอชื่นชม ผู้ว่า กทม และทีมงานที่เปิดช่องทางรับข้อร้องเรียนให้ชาว กทม เสนอความคิดเห็นค่ะ
   มีข้อร้องเรียนเรื่องระบบไฟฟ้าขัดข้อง
บ้านพักตั้งอยู่ซอยอิสรภาพ 27 ตรอกตาแทน 1 เขตบางกอกใหญ่ไฟดับบ่อยมากจนกระทั่งต้องจดสถิติไว้ เริ่มตั้งแต่ปีที่แล้วตามรูปภาพที่แนบมา
  จากสถิติจะเห็นว่าใน เวลา 1ปีครึ่ง ที่ผ่านมาจนถึงเช้านี้มีไฟฟ้าดับพร้อมมีเสียงระเบิดและไฟดับนานประมาณ 1 ชั่วโมงเกิดขึ้นประมาณ 6 ครั้ง นอกนั้นก็จะดับแบบกระพริบและไฟมาภายใน 1 วินาที
  ไฟฟ้าขัดข้องเช้านี้มีเหตุการณ์ไฟดับพร้อมกับได้ยินเสียงระเบิด เมื่อวัดด้วยเครื่องมือ ไฟตกเหลือ 162 โวลต์ซึ่งอาจเป็นเหตุทำให้มอเตอร์เครื่องใช้ไฟฟ้าเสียหายได้ เคยแจ้งการไฟฟ้าคลองมอญที่ดูแลพื้นที่เขตนี้ทางโทรศัพท์หลายครั้งว่าแถวบ้านไฟดับบ่อย ซึ่งบางครั้งฝนไม่ตก ไฟก็ดับ ขอให้ช่วยปรับปรุงระบบไฟฟ้าด้วย แต่ทุกวันนี้ก็ยังคงขัดข้องอยู่
  ก่อนที่จะเกิดความเสียหายที่ไม่พึงประสงค์แก่ชุมชนซึ่งเป็นชุมชนที่อยู่ในซอยเล็กและแคบ เข้า ออกไม่สะดวก รถสวนกันไม่ได้ จึงขอความอนุเคราะห์ช่วยพิจารณาด้วย